Bəhram Gurun heykəli

Bəhram Gurun heykəli — Azərbaycanın paytaxtı Bakı şəhərində şəhər funikulyorunun qarşısında Azneft meydanında abidə və eyniadlı fontan. Abidədə Nizami Gəncəvinin "Yeddi gözəl" poemasının qəhrəmanı, Sasanilər sülaləsinin beşinci hökmdarı Bəhram Gurun ayağının ətrafına sarılan ilanabənzər əjdahanı qılıncla öldürməsi təsvir olunmuşdur. Bu heykəli 1959-cu ildə üç heykəltaraş - Albert Mustafayev, Qorxmaz Sücəddinov və Aslan Rüstəmov hazırlamışdır.http://213.172.74.36/articles.php?article_id=20070924070813472&page=00&lang=az
Bəhram Gurun heykəli 2007-ci ilin sentyabrın ortalarında Bakının "Azneft" meydanı yaxınlığından götürüldükdən sonra Rəssamlar İttifaqı Bədii Fondunun tunc sexində üç aya yaxın müddətdə bərpa olunduqdan sonra yerinə qaytarılmışdır. 2007-ci ilin dekabrın 15-də heykəlin bərpasından sonra açılışı olmuşdur. Bəhram Gurun heykəli 47 il əvvəl hazırlanıb və Bakıda ilk heykəlli fəvvarə hesab olunur. Heykəlin hündürlüyü 3,5 metrdir.http://www.mediaforum.az/articles.php?article_id=20071210062924839&lang=az&page=00

 Həmçinin bax 
 Sasanilər İmperiyası
 Yeddi gözəl

 İstinadlar 

Kateqoriya:Bakıdakı heykəllər
Kateqoriya:1959-cu ildə Azərbaycanda yarananlar
Kateqoriya:Aslan Rüstəmovun heykəlləri
Kateqoriya:Azərbaycan fəvvarələri